CELEX: 32003D0058
Language: et
Date: 2003-01-24 00:00:00
Title: Komisjoni otsus, 24. jaanuar 2003, millega muudetakse otsust 95/340/EÜ seoses Hollandi Antillide lisamisega nende kolmandate riikide esialgsesse loetellu, kust liikmesriigid lubavad importida piima ja piimapõhiseid tooteid (teatavaks tehtud numbri K(2003) 323 all)EMPs kohaldatav tekst

Tähtis õiguslik teade

|

32003D0058

Euroopa Liidu Teataja L 023 , 28/01/2003 Lk 0026 - 0027

		Komisjoni otsus,24. jaanuar 2003,millega muudetakse otsust 95/340/EÜ seoses Hollandi Antillide lisamisega nende kolmandate riikide esialgsesse loetellu, kust liikmesriigid lubavad importida piima ja piimapõhiseid tooteid(teatavaks tehtud numbri K(2003) 323 all)(EMPs kohaldatav tekst)(2003/58/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 16. juuni 1992. aasta direktiivi 92/46/EMÜ, milles sätestatakse toorpiima, kuumtöödeldud piima ja piimapõhiste toodete tootmise ja turuleviimise sanitaareeskirjad, [1] viimati muudetud direktiiviga 96/23/EÜ, [2] eriti selle artikli 23 lõiget 3,ning arvestades järgmist:(1) Komisjoni otsuses 95/340/EÜ, [3] viimati muudetud otsusega 2001/743/EÜ, [4] koostatakse nende kolmandate riikide esialgne loetelu, kust liikmesriigid lubavad importida piima ja piimapõhiseid tooteid.(2) Hollandi Antillid on taotlenud luba importida ühendusse piima ja piimapõhiseid tooteid.(3) Esitatud teavet ja tagatisi on hinnatud positiivselt, pidades silmas, et toorpiim, kuumtöödeldud piim ja piimapõhised tooted, mida Hollandi Antillide loa saanud ettevõtted lõpp-piimatoodete töötlemisel kasutavad, pärinevad üksnes nendest kolmandates riikides asuvatest ettevõtetest, millele on antud luba importida piima ja piimapõhiseid tooteid ühendusse või liikmesriikidesse, ja et neile lisatakse komisjoni 27. juuli 1995. aasta otsuses 95/343/EÜ, millega nähakse ette terviseohutuse sertifikaadi näidised kogumiskeskusse, standardimiskeskusse või töötlemisettevõttesse võetava inimestele tarbimiseks ette nähtud kuumtöödeldud piima, piimapõhiste toodete ja toorpiima impordiks kolmandatest riikidest, [5] viimati muudetud otsusega 97/115/EÜ, [6] sätestatud sertifikaat.(4) Seepärast tuleks otsust 95/340/EÜ vastavalt muuta.(5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA OTSUSE:Artikkel 1Otsuse 95/340/EÜ lisa muudetakse vastavalt käesoleva otsuse lisale.Artikkel 2Käesolevat otsust kohaldatakse alates 31. jaanuarist 2003.Artikkel 3Käesolev otsus on adresseeritud liikmesriikidele.Brüssel, 24. jaanuar 2003Komisjoni nimelkomisjoni liigeDavid Byrne[1] EÜT L 268, 14.9.1992, lk 1.[2] EÜT L 125, 23.5.1996, lk 10.[3] EÜT L 200, 24.8.1995, lk 38.[4] EÜT L 278, 23.10.2001, lk 32.[5] EÜT L 200, 24.8.1995, lk 52.[6] EÜT L 42, 13.2.1997, lk 16.--------------------------------------------------LISALisasse lisatakse vastavalt ISO-koodi tähestikjärjestusele järgmine tekst:"Kolmanda riigi ISO-kood | Kolmas riik | A osa Artikkel 1: | B osa Artikkel 2: | C osa Artikkel 3: |AN | Hollandi Antillid | 0 | 0 | +" |--------------------------------------------------